[{"text_idx": "#000002", "text": "Roland To\u0303nisson vaatleb Karl Marxi isikut ja elu la\u0308bi religioosse prisma. Allolev on tema ka\u0308sitluse teine osa."}, {"text_idx": "#000003", "text": "Venemaale imporditud marksism lasi peagi ta\u0308rgata oma viljadel. Sergei Nets\u030cajev, Moskva Petrovski Akadeemia (praegu Timirjazevi-nimeline Moskva Po\u0303llumajandusu\u0308likool) tudeng, asutas u\u0308hingu \u201eRahva ka\u0308ttemaks,\" kutsudes u\u0308les tapma ko\u0303iki revolutsioonivastaseid vo\u0303i lihtsalt riigile lojaalseid kodanikke. Ta koostas koos Bakuniniga \u201eRevolutsioonilise kateheesi\" \u2013 terroristide programmi ja \u201eusutunnistuse,\" mille eeskujuks oli Hessi \u201ePunane katehhees.\" Selles lubas Nets\u030cajev imperaatorile piinarikast surma riigi varemetel."}, {"text_idx": "#000005", "text": "Elades oma utoopilises maailmas, milles ta na\u0308gi ennast suure rahvajuhina, ko\u0303rvaldas Nets\u030cajev ettekavatsetud mo\u0303rva la\u0308bi oma teelt aatekaaslase, kelles na\u0308gi konkurenti. Mo\u0303rv avastati peagi, S\u030cveitsi po\u0303genenud mo\u0303rvar ja selle organiseerija Nets\u030cajev anti Vene vo\u0303imudele va\u0308lja ja kohtuprotsessi ka\u0308igus ilmsiks tulnu ha\u0308a\u0308lestas u\u0308hiskonna suuresti sotsialistide-utopistide vastu, mis ei ta\u0308henda, et u\u0308hiskond oleks riigis toimuva osas edaspidi adekvaatselt reageerinud."}, {"text_idx": "#000006", "text": "9.9.1867 toimus Genfis \u201eRahu ja Vabaduse Liiga kongress\" (Ligue internationale de la paix et de la liberte), mille liikmete hulgas olid lugejatele tuntud Victor Hugo, Giuseppe Garibaldi ja Aleksandr Herzen. 10 000 inimest kirjutas alla asutamispetitsioonile ja 6000 osalesid asutamiskoosolekul, mida ku\u0308lastas ka sel ajal Genfis elanud kirjanik Fjodor Dostojevski."}, {"text_idx": "#000007", "text": "Kirjades tuttavatele (Maikov ja Ivanova) kirjeldas ta seal na\u0308htut: \u201eNeed olid neli pa\u0308eva kisendamist ja so\u0303imlemist. Alustati ettepanekust, et suuri monarhiaid ei ole vaja. Seeja\u0308rel, et usku ei ole vaja. Seda, mida need sotsialistid ja revolutsiona\u0308a\u0308rid valetasid tribu\u0308u\u0308nidelt 5000 kuulaja ees on so\u0303nulva\u0308ljendamatu. Ja see ra\u0308mps peaks huvitama to\u0308o\u0308d tegevaid inimesi? Alustati sellest, et rahu saavutamiseks maa peal on vaja ha\u0308vitada kristlus.\""}, {"text_idx": "#000008", "text": "Dostojevskile kuulub ka Bakunini iseloomustus, mille ta andis pa\u0308rast selle anarhisti ko\u0303ne kuulamist: \u201eBakunin on vana, ma\u0308dane sonimisi ta\u0308is kott. Talle ei valmistaks raskusi kas vo\u0303i laste uputamine ka\u0308imlasse.\""}, {"text_idx": "#000009", "text": "Bakunini ko\u0303ne ei ole selle raamatu autori andmeil meie pa\u0308evini sa\u0308ilinud, ent mida vo\u0303is kuulda Dostojevski, vo\u0303ime arvata suure internatsionalisti ja uue o\u0303nne tooja o\u0303petusso\u0303nadest: \u201eRevolutsiona\u0308a\u0308r on hukule ma\u0308a\u0308ratud inimene. Ko\u0303ik suguluse, armastuse, so\u0303pruse, ta\u0308nulikkuse tunded ja isegi autunne peavad revolutsiona\u0308a\u0308ris olema maha tallatud. Ta ei ole revolutsiona\u0308a\u0308r, kui ta kellelegi siin maailmas kaasa tunneb. Ta tunneb vaid u\u0308hte teadust \u2013 purustamise teadust.\""}, {"text_idx": "#000010", "text": "Oluline on meeles pidada, et kommunistid ja sotsialistid ei olnud ateistid \u2013 nad ei eitanud Looja olemasolu. Nad heitsid Talle va\u0308ljakutse, nad asusid kukutama Tema u\u0308lemvo\u0303imu. Sotsialism ja na\u0308ilik mure inimeste ka\u0308eka\u0308igu pa\u0308rast olid ja on sellele vaid sirmiks."}, {"text_idx": "#000011", "text": "Karl Marx oli selles vo\u0303ituses kindlasti oluline figuur. Mooses Hess iseloomustab teda kirjas Berthold Auerbachile: \u201eDoktor Marx \u2013 nii on minu iidoli nimi \u2013 on veel u\u0308sna noor inimene, ko\u0303ige rohkem 24-aastane. Tema annab lo\u0303pliku lo\u0308o\u0308gi keskaegsele religioonile ja filosoofiale.\""}, {"text_idx": "#000012", "text": "Georg Jung, Marxi so\u0303ber neil aastatel, formuleerib oma mo\u0303tte veelgi paremini kirjas Arnold Rutgele 18. septembril 1841: \u201eMarx ajab tingimata Jumala taevastest minema.\""}, {"text_idx": "#000013", "text": "Marx ise nimetas kristlust ko\u0303ige moraalitumaks ko\u0303ikidest usunditest. Selliselt laenas ta mo\u0303tteid eelka\u0308ijatelt \u2013 Rooma aegsetelt juutidelt, a\u0308a\u0308rmusanarhistilt Max Schtirnerilt, Hitleri ja Mussolini lemmikfilosoofilt Nietzschelt ja vabade homoseksuaalsete suhete esimeselt propagandistilt Oscar Wilde'ilt."}, {"text_idx": "#000014", "text": "Noor Engels, kes ei olnud veel hu\u0308ljanud kristlust, andis oma to\u0308o\u0308s \u201eSchelling \u2013 filosoof Kristuses ehk maise tarkuse muundumine jumalikuks,\" ajastu vaimule ja\u0308rgmise hinnangu: \u201eKohutava Prantsuse revolutsiooni aegadest alates on ta\u0308iesti uus, saatanlik vaim, asunud olulisse osasse inimkonda. Jumalatus on nii ha\u0308bitu ja to\u0303stab u\u0308leolevalt oma jultunud pea, et peab mo\u0303tlema Pu\u0308hakirja ennustuste ta\u0308itumisest meie pa\u0308evil.\""}, {"text_idx": "#000015", "text": "Gracchus Babeuf, (o\u0303ige nimega Franc\u0327ois Noe\u0308l Babeuf), Prantsuse revolutsiooni aegne kommunitliku liikumise ideoloogiline isa, tunnistas: \u201eArmastus revolutsiooni vastu tappis minus igasuguse teise armastuse ja tegi mu sama julmaks, nagu saatana.\" Marx oli Babeufi kirglik austaja, ning vo\u0303ttis temalt u\u0308le mitmeid ideid, propagandeerides sellist armastust revolutsiooni vastu, mis muudaks inimesed koletislikeks inimestevaihkajateks. Marx hindas va\u0308ga ko\u0303rgelt kommunaaride, 1870. aasta Pariisis valitsuse vastu u\u0308lesto\u0303usnute aktiivset antireligioossust. Nii oli kommunaar Florenz avaldanud (va\u0308a\u0308nates Pu\u0308hakirja so\u0303na): \u201eMeie vaenlane on Jumal. Jumalavihkamine on tarkuse algus.\""}, {"text_idx": "#000016", "text": "Karl Marxi olemusse aitavad pilgu heita tema peresuhted. Poeg Edgar Marx alustas oma kirja isale 31. ma\u0308rtsil 1854 su\u0308damliku po\u0308o\u0308rdumisega: \u201eMinu armas saatan.\" Karli abikaasa kirjutas talle augustis 1844: \u201eSinu viimane pastoraalne kiri, oo u\u0308lemohvritooja (\u0436\u0440\u0435\u0446) ja hinge valitseja, to\u0303i sinu vaestele talledele rahu ja vaikuse.\" Mo\u0303ned uurijad on seda meelt, et satanismi olid kaasatud ka Marxide teised pereliikmed, kes po\u0308o\u0308rdusid perepea poole alandlike ju\u0308ngritena."}, {"text_idx": "#000017", "text": "Marxi esimene o\u0303petaja Hegel valmistas Karli ette Hessi jaoks. Hegelile oli kristlus inimkonna arengu eksiteeks: \u201eKristus on on kokku kuhjanud sellise hunniku po\u0303hjuseid lohutuseks o\u0303nnetustes kannatavale inimesele, et lo\u0303ppude lo\u0303puks ja\u0308a\u0308b meil u\u0308le vaid kahetseda, et me iga pa\u0308ev ei kaota oma isa vo\u0303i ema.\" Kristlust kritiseeriti ka enne Hegelit, ent tema oli esimene, kes naeris va\u0308lja Kristuse enese. Ja Karlist sai tema innustunud austaja."}, {"text_idx": "#000018", "text": "Olles lugenud Charles Darwini \u201eLiikide tekkimisest\", juubeldas Marx u\u0308hes kirjas (16. jaanuar 1861) filosoof Ferdinand Lassale'ile, samuti u\u0308hele Saksa sotsiaaldemokraatia rajajale, et Jumal oli saanud, va\u0308hemalt loodusteaduse tasemel, surmahoobi ja aitab inimesel unustada muinasjuttu Jumalast."}, {"text_idx": "#000019", "text": "Kommunistlikus manifestis tunnistab Marx, et tema eesma\u0308rgiks ei ole mitte ainult igasuguse religiooni ha\u0308vitamine, vaid ka moraal peab kaduma ja ko\u0303ik, mis inimese su\u0308da ihaldab, peab saama vo\u0303imalikuks. Autor Markov mainib oma biograafias Marxist: \u201eMul hakkas o\u0303udne, kui ma lugesin seitsmenda astme satanismi so\u0303numit u\u0308hel Pariisi U\u0308likooli 1968. aasta rahutuste plakatil. See oli lihtsustatud vormelini: \u201eKeelatakse keelata,\" mis on loomulikuks ja\u0308tkuks loosungile \u201eMiski ei ole to\u0303de ja ko\u0303ik on lubatud.\""}, {"text_idx": "#000020", "text": "Friedrich Engels, kelle Moritz Hess oli kristlusest a\u0308ra ahvatlenud, on tunnistanud u\u0308sna avalikult: \u201eVo\u0303itlus kristliku maailmakorraga, lo\u0303ppude lo\u0303puks, on meie olulisim ettevo\u0303tmine.\" Engels on formuleerinud ka revolutsioonisangarite kreedo, ehk usutunnistuse: \u201eElu dialektiline mo\u0303istmine juhatab surma juurde. Ko\u0303ik on surma va\u0308a\u0308rt.\" Kommunistide vo\u0303itlust kristlusega on raske selgitada inimlike motiividega. Katsed ha\u0308vitada katoliku kirikut Prantsuse revolutsiooni ajal, u\u0308liagarus eriti o\u0303igeusu kiriku ha\u0308vitamisel no\u0303ukogude vo\u0303imu kehtestamisel Venemaal, sotsialistliku riigivo\u0303imu katsed ha\u0308vitada katoliku kirikut Mehhkos ja Hispaanias ei mahu mo\u0303istliku, inimliku vo\u0303imuvo\u0303itluse raamidesse. Tegemist on vo\u0303itlusega inimese olemuse u\u0308le, vo\u0303itlusega Jumala troonilt paiskamise eest."}, {"text_idx": "#000021", "text": "Ja ometigi ei vo\u0303inud Karl Marx olla ko\u0303ige oma eesma\u0308rgipa\u0308rasuse juures olla rahul iseendaga vo\u0303i oma vo\u0303itlusega. Surivoodil olles kirjutas ta Engelsile: \u201eKui eesma\u0308rgitu ja tu\u0308hi on elu.\" Kui palju Marxi ennast hinnati, vo\u0303ib o\u0308elda asjaolu, et Karli matustel oli kokku kuus inimest. Ku\u0308llap on ko\u0303nekas ka fakt, et Engels ise suri ko\u0303riva\u0308hist po\u0303hjustatud piinades.[1]"}, {"text_idx": "#000025", "text": "Vo\u0303ib olla olekski Marxi saatanlikud va\u0308rsid ja\u0308a\u0308nud Engelsi finantsidele vaatamata unustuse ho\u0303lma, kui seesinane Lenin ei oleks neid oma leivaisade abiga u\u0308les korjanud ja pa\u0308a\u0308stnud valla XX sajandi u\u0308he ja\u0308lgima genotsiidi vene rahva ja tema naabrite, ortodoksse kiriku ja klassikalise-traditsioonilise eluka\u0308sitluse vastu."}, {"text_idx": "#000026", "text": "Kahjuks peame siiani tegelema punase sotsialismiga selle erinevate mutatsioonide na\u0308ol."}, {"text_idx": "#000032", "text": "Roland To\u0303nisson on portaali Objektiiv kolumnist, teoloog ja rahvusvaheliste suhete magister."}, {"text_idx": "#000036", "text": "Rootsi keelas a\u0308ra Toora po\u0303letamise"}, {"text_idx": "#000040", "text": "Euroopa a\u0308gab illegaalse migratsiooni all: Iiri valitsus palub illegaalsetel migrantidel riiki mitte tulla"}, {"text_idx": "#000042", "text": "Saksa valitsus avaldas esmakordselt vaktsiinide ostu kogusumma"}, {"text_idx": "#000044", "text": "Turu-uuringute ku\u0308sitlus: EKRE to\u0303usis ja reform langes"}, {"text_idx": "#000050", "text": "Ta\u0308htsamate kajastustega kursis olemiseks liitu meie uudiskirjaga!"}, {"text_idx": "#000051", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000052", "text": "Portaali Objektiiv tegevus on vo\u0303imalik u\u0308ksnes ta\u0308nu eraisikute toetusele. Kui peate meie tegevust oluliseks ja vajalikuks, siis toetage meie pu\u0308u\u0308dlusi. Vaata lisa siit"}]